
	1.
	Likumprojekts
 Valsts un pašvaldību dzīvojamo māju privatizācijas pabeigšanas likums
	Priekšlikums
Likumprojektā tiek lietoti termini un jēdzieni, kas lietoti likumā "Par valsts un dzīvojamo māju privatizāciju". Tapat likumprojekta regulējumā (gandrīz katrā pantā) tiek lietotas atsauces uz iepriekš minēto likumu. Normatīvo aktu samazināšanas nolūkos rosinām izvērtēt jautājumus, kas skar valsts un pašvaldību dzīvojamo māju privatizācijas pabeigšanu neregulēt ar atsevišķu likumu, bet šos jautājumus, kā atsevišķu nodaļu, ietvert likumā "Par valsts un dzīvojamo māju privatizāciju".
Piedāvātā redakcija
-
	Edvīns Kāpostiņš (VARAM)

	2.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums
Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 2.3. apakšpunkts noteic, ka normatīvo aktu tekstu raksta normatīvajiem aktiem atbilstošā vienotā stilistikā, izmantojot vienveidīgas un standartizētas vārdiskās izteiksmes.
Ņemot vērā minēto, lūdzam visā anotācijas tekstā izmantot pilno datuma formu (vienuviet ir izmantota saīsinātā forma).
Piedāvātā redakcija
-
	Dmitrijs Dmitrijevs (VARAM)

	3.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums
Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi"  43. punkts noteic, ka likumprojekta tekstā var lietot vārdkopu saīsinājumus, ja tas uzlabo likumprojekta teksta uztveramību un skaidrību. Saīsinājumu veido aiz saīsināmās vārdkopas, iekavās ierakstot vārdu “turpmāk – “ un attiecīgo saīsināto vārdu.
Ņemot vēŗa minēto, lūdzam projekta anotācijas tekstā atrunāt saīsinājumu "VZD" vai lietot pilnu nosaukumu.
Piedāvātā redakcija
-
	Dmitrijs Dmitrijevs (VARAM)



